"গেম অব থ্রোনস" সমালোচকদের প্রশংসা অর্জন করেছে, যদিও এই ধারাবাহিকে প্রদর্শিত নগ্নতা ও খুনাখুনির দৃশ্যসমূহ সমালোচিত হয়েছে। এই ধারাবাহিকের বিভিন্ন মৌসুমসমূহ বিভিন্ন প্রকাশনার বার্ষিক "সেরা" তালিকায় স্থান করে নিয়েছে, এর মধ্যে উল্লেখযোগ্য হল "দ্য ওয়াশিংটন পোস্ট" (২০১১), "টাইম" (২০১১ ও ২০১২) এবং "দ্য হলিউড রিপোর্টার" (২০১২)।

অভিনয়শিল্পীদের অভিনয়ও প্রশংসিত হয়েছে। পিটার ডিংকলেজ "সুন্দর, নীতিগতভাবে দ্ব্যর্থতাসম্পন্ন, ও আত্ম-সচেতন" টিরিয়ন ল্যানিস্টার চরিত্রটির জন্য প্রাইমটাইম এমি পুরস্কার ও গোল্ডেন গ্লোব পুরস্কার লাভ করেন। "লস অ্যাঞ্জেলেস টাইমসের" ম্যারি ম্যাক্‌নামারা "২য় মৌসুমে" টিরিয়ন কেন্দ্রীয় চরিত্রে চলে আসার পর বলেন "এটি বিভিন্ন দিক থেকে "গেম অব থ্রোনস" ডিঙ্কলিজের শো"। কয়েকজন সমালোচক অভিনেত্রী ও শিশুশিল্পীদের অভিনয়কেও তুলে ধরেছেন। ১ম মৌসুমে চৌদ্দ বছর বয়সী মেইজি উইলিয়ামস আরিয়া স্টার্ক চরিত্রে অভিনয় করেন। এটি ছিল তার অভিনীত প্রথম কাজ। পরে তিনি ২য় মৌসুমে প্রবীণ অভিনেতা চার্লস ড্যান্সের (টাইউইন ল্যানিস্টার) সাথে সমান তালে অভিনয় করেন।

অভিনয়শিল্পী নির্বাচন
সঙ্গীত
সমালোচকদের প্রতিক্রিয়া
উপযোগকরণ সময়সূচি